CELEX: 62015TN0321
Language: et
Date: 2015-06-22 00:00:00
Title: Kohtuasi T-321/15: 22. juunil 2015 esitatud hagi – GSA ja SGI Security versus parlament

10.8.2015   
            
            
               ET
            
            
               Euroopa Liidu Teataja
            
            
               C 262/36
            
         22. juunil 2015 esitatud hagi – GSA ja SGI Security versus parlament
   (Kohtuasi T-321/15)
   (2015/C 262/49)
   Kohtumenetluse keel: prantsuse
   
      Pooled
   
   
      Hagejad: Gruppo Servizi Associati SpA (GSA) (Rooma, Itaalia) ja Security Guardian’s Institute (SGI Security) (Bierges, Belgia) (esindaja: advokaat E. van Nuffel d’Heynsbroeck)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tühistada parlamendi otsus 12. juunil 2015 teatavaks tehtud otsus tunnistada tingimustele mittevastavaks pakkumus, mille Gruppo Servizi Associati s.p.a. ja Security Guardian’s Institute s.a. esitasid hankes EP/DGSAFE/UIB/SER/2014-014, mis puudutab Euroopa Parlamendi Brüsselis asuvate hoonete tuleohutuse teenuseid, inimeste abistamist ja välist valvet, ning otsus sõlmida hankeleping teise pakkujaga;
            
         
               —
            
            
               mõista kohtukulud välja parlamendilt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et on rikutud proportsionaalsuse ja võrdsuse põhimõtteid, kuna parlament nõudis põhjendamatult, et kõigil kontserni liikmetel oleks luba, mis vastab 10. aprilli 1990. aasta seadusele era- ja erijulgeolekusektori kohta, hõlmates selliselt need kontserni liikmed, kes nimetatud seaduses käsitletavaid teenuseid osutama ei hakka.
            
         
               2.
            
            
               Teise võimalusena esitatud teine väide, et on rikutud teenuste osutamise vabadust ja sellega seonduvaid võrdsuse ja proportsionaalsuse põhimõtteid, kuna 10. aprilli 1990. aasta seadusele vastava loa olemasolu tingimus muudab ülemäära raskeks või koguni takistab hankes osalemast ettevõtjal, kelle pakkumus puudutab teenust, mida ei reguleeri hankemenetluse normid.